Kalirhojė (palydovas)
Kalirhojė (Kallichore; gr. Καλλιχόρη) arba Jupiteris XLIV – gamtinis Jupiterio palydovas, atrastas 2003 m. astronomų grupės iš Havajų universiteto, kuriai vadovavo Scott S. Sheppard (David C. Jewitt, Jan Kleyna, Yanga R. Fernández). Iškart po atradimo palydovui suteiktas pavadinimas S/2003 J 11. Vėliau pavadintas Dzeuso duktės, vienos iš mūzų, vardu. Priklauso Karmės palydovų grupei.